Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL APIE 47 HA TERITORIJOS TARP BALTIJOS PR., MINIJOS G., DUBYSOS G. IR ŠILUTĖS PL. DETALIOJO PLANO KONCEPCIJOS PATVIRTINIMO” PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas, įgyvendinant Lietuvos Respublikos teritorijų planavimo įstatymo 26 straipsnio 4 dalį. Šis punktas nurodo, kad detaliojo plano koncepciją, jei ji rengiama, tvirtina savivaldybės taryba detaliojo plano rengimo etapu.

Sprendimo priėmimas leis rengti kitą teritorijų planavimo dokumento rengimo etapą – sprendinių konkretizavimo stadiją.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo planavimo rengėjos UAB „SKB Statyba“ 2012 m. spalio 16 d. prašymu Nr. 12-166.

Plano rengimo etape yra atlikta esamos būklės analizė, parengta koncepcija, atliktos viešumo procedūros.

**3. Kokių rezultatų laukiama.**

Detaliojo planavimo tikslai – suformuoti žemės sklypus visuomeninės paskirties, bendro naudojimo, infrastruktūros ir rekreacinėms teritorijoms, nustatyti reglamentus ir naudojimo sąlygas, planuoti naujus pėsčiųjų bei dviračių takus, apželdinimą.

**4. Sprendimo projekto rengimo metu gauti specialistų vertinimai.**

 Koncepcija buvo apsvarstyta Klaipėdos miesto savivaldybės administracijos darbo grupėje 2012-10-17 (protokolo registracijos numeris ADM1-282, 2012-10-24). Darbo grupėje nutarta:

* Koncepcijoje nenurodyti tikslios (administracinės) aukštybinio pastato, planuojamo šalia baseino, paskirties.
* Sprendinius apie planuojamą pėsčiųjų tiltą įtraukti į koncepcijos aiškinamąjį raštą.
* Koncepcijai, pataisytai pagal aukščiau išdėstytas pastabas, pritarti.
* Sprendinių konkretizavimo stadijoje tikslinti sprendinius, susijusius su 70, 71, 73 reglamentų galiojimo zonomis, atsižvelgiant į esamą padėtį ir gyventojų poreikius.
* Sprendinių konkretizavimo stadijoje nagrinėti galimybę baseinui ir aukštybiniam pastatui išskirti atskirus sklypus, nustatant, kad baseino pastato  statyba yra prioritetinis tikslas, aukštybinio pastato statyba, projektavimas yra galimi tik pagrindus jo ekonominį tikslingumą ir niekaip negali stabdyti ar kitaip komplikuoti (branginti) baseino statybos.

**5. Išlaidų sąmatos, skaičiavimai, reikalingi pagrindimai ir paaiškinimai.**

Projekto kaina 72 598, 79 Lt., įskaitant visus mokesčius ir PVM.

Finansavimo šaltiniai – Europos Sąjungos lėšos (85 proc. sumos) ir savivaldybės biudžeto lėšos (15 proc. sumos).

**6. Lėšų poreikis sprendimo įgyvendinimui.**

Sprendimo įgyvendinimui lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

 **PRIDEDAMA:**

1.Klaipėdos miesto savivaldybės tarybos sprendimo projektas ir pridedama detaliojo plano koncepcija (koncepcijos brėžinys ir aiškinamasis raštas), 20 lapų;

2. Detaliojo planavimo rengėjos UAB „SKB Statyba“ 2012 m. spalio 16 d. prašymo Nr. 12-166 kopija, 1 lapas.

3. Klaipėdos miesto savivaldybės administracijos darbo grupės 2012-10-17 protokolas (registracijos numeris ADM1-282, 2012-10-24), 3 lapai.

4. Pranešimas dėl įmonės pavadinimo pasikeitimo, 1 lapas.

Architektūros ir miesto planavimo skyriaus

Savivaldybės vyriausiasis architektas Almantas Mureika

M. Černiūtė-Amšiejienė, tel. 39 32 27

2012-11-07